Charles Alexandre de Calonne

Charles Alexandre de Calonne,(* 20. január 1734, Douai, Francúzsko – † 30. október 1802, Paríž), bol francúzsky politik, minister a vrchný kontrolór financií počas vlády Ľudovíta XVI. v rokoch 17831787.

Životopis 
Calonne sa po nástupe do úradu pustil do nápravy fiškálnej krízy, pre čo našiel u Ľudovíta XVI. dostatok podpory. Začal zostavovať široký a ambiciózny plán zvýšenia príjmov a centralizácie riadenia štátnych financií. Kráľovi ho predstavil 20. augusta 1786. Jeho jadrom bol nový daňový systém, ktorý mal nahradiť staré dvadsiatkové daňové odvody a odstrániť daňové výnimky privilegovaných vrstiev.

Nový systém daní mal byť organizovaný podľa provincií a jeho úradníci mali byť volení poplatníkmi – majiteľmi v jednotlivých obvodoch a provinciách.
 
Tento hlavný návrh mal ako svoju súčasť balík racionalizačných reforiem, vrátane umožnenia voľného obchodu a odstránenia množstva lokálnych colných bariér a poplatkov vo vnútornom obchode.

Keď nastúpil do funkcie, našiel po predchodcoch štátny dlh vo výške 113 miliónov libier ako následok financovania americkej revolúcie, okrem iných aktivít. Na znovuoživenie ekonomiky zaviedol znovu zlatý štandard vo francúzskej mene (libra) a štátny účet diskontných úverov. Predstavil oficiálne balík týchto opatrení:

 zníženie vládnych výdavkov
 vytvorenie a oživenie metód voľného obchodovania
 schválenie predaja cirkevného majetku
 vyrovnanie daní z tabaku a soli
 Uzákonenie všeobecnej univerzálnej dane v krajine
Tieto nové zákony neprešli, čo zapríčinila slabá mocenská a ekonomická pozícia Ľudovíta XVI. Návrh bol napadnutý a zamietnutý aj prispením Jacquesa Neckera, nasledujúceho ministra financií Francúzska.

Iné projekty

Zdroj

Externé odkazy 
 Encyclopaedia Britannica: heslo Calonne

 
 

Francúzski ekonómovia